Els Catflowers surten de la Reserva.\nEls Catflowers han fet l’any 2009 una espectacular volada, 10.000 a Brussel.les , Arenys de Munt, 13 de desembre 170 consultes populars , Pep Guardiola , Reagrupament.cat . Si tanques els ulls uns instants veuràs que és com un somni, el desembre de l’any passat tot això era impensable. Tanmateix, he parlat amb molts Catmesells /Catflowers d’aquests esdeveniments que han provocat un canvi d’escenari polític i social, a mans de la societat civil, i continuen tenint el mal d’Almansa, és a dir la submissió tant arrelada que els incapacita per lluitar per la dignitat i la llibertat i prefereixen creure que la Independència no és possible. Bé, però l’important d’aquest 2009 és que molts Catmesells han sortit de la reserva i s’han convertit en homes/dones lliures que treballen per assolir la llibertat dels Països Ca talans. Finalment ens hem tret del damunt les pors, els tabús i els complexes. El 2010 toca seguir treballant, hi ha molta feina a fer i per sort tenim un model a seg\nAlmanac del Cordill.\nUs recomano molt i molt ( no en tinc cap benefici) l’Almanac del Cordill. És una petita agenda de tradició i cultura popular per a la casa, l’hort i el jardí. Hi podeu trobar entre d’altres, coses com aquestes: Fins el segle XV l’Església Catòlica no permetia que els muts es casessin. Només perquè no podien pronunciar el "sí, vull" del ritual. La Boira és aliada dels pagesos, perquè limita el risc de glaçades fent de manta protectora dels conreus. Foll, Digues, què és amor. Amor és aquella cosa que als lliures deixa en captivitat i als esclaus posa en llibertat. Ramon Llull . Pluja menuda, la terra ajuda. Amb una soca de 15 metres de cintura i uns dos mil anys de vida "lo Parot" d'Horta de Sant Joan és una de les oliveres més antigues de Catalunya.\nCançó de Nadal per a ningú. Lluís Llach.\nBenvolguts amics / amigues , aquest blog descansarà uns dies per vacances de Nadal. Quan torni serà el nostre segon aniversari però d'això ja en parlarem en el seu moment. Ara us felicito els Nadals i us desitjo un molt feliç any nou , ple de salut i felicitat (una miqueta cursi). Tot seguit un poema de Nadal d'en Lluís Llach . Sé que en un lloc lluny potser algú hi haurà que avui no obri la botella de xampany. Sé que en un lloc lluny potser algú pensarà que en altres racons hi resten boques amb fam. Però serà tan estranya gent la que dubtarà un moment per donar la mà al que no és germà. I els que amb gran soroll volem fer un nou món avui, aquesta nit direm no. I pels que l'avui és com el passat tampoc trauran la seva mà. I els que mudats anem a "Missa del gall" no resem amb altra cara que no cal. Fora de l'església hi han homes ben cecs la nostra boira els hi tapa el camí del vent. Però serà tan estranya gent que amb la t\nSom un anacronisme.\nDegut als ràpids canvis del món que ens envolta des del nostre naixement, els éssers som uns anacronismes vius. El nostre món ha canviat radicalment en els darrers 150 anys. En canvi, la fisiologia humana ha trigat milions d’anys en crear-se i no ha variat gaire en 150.000 anys. El nostre cos –encara que estigui en plena forma- ha estat “dissenyat” per a tenir èxit en el passat. És una màquina biològica antiga que evolucionà en resposta a un món que ja no existeix. Encara que vivim en un món on la velocitat del processament dels ordinadors es duplica cada dos anys, la capacitat de processar informació de l'ésser humà no ha crescut d’una manera substancial en els darrers 150.000 anys. Així doncs, està clar que la nostra fisiologia està desfassada. Per un ésser humà mitjà, el temps mínim de reacció és d’unes 250 mil·lèsimes de segon. Aquest temps és el necessari per a reaccionar a un estímul, com prémer un botó quan s’encén un llum. Els ordinadors personals funcionen 750 mi\n- de desembre 15, 2009\nPantocràtor, del grec totpoderós, por i valentia, esperança i càstig, principi i final de la vida, pregar i demanar a qui tot ho pot, i tal vegada també qui tot ho nega, la feblesa de la por, la força de la pregària. Pantocràtor és la gran paradoxa. Bellesa i fascinació, tots aquests atributs devien omplir la ment temorosa dels cristians de l'edat mitjana, fora d'ell, el món era fosc, violent i cruel. Sota el jou de l'església i de la noblesa, quina altra esperança podien tenir els gentilhomes si el coneixement els hi era negat? El seu esguard misteriós, sever i, alhora, protector, donava l'esperança d'un món millor a prop seu, era la millor eixida per les pors i les febleses dels homes. Pantocràtor, un cop més paradoxal, ara és ell qui està protegit als museus, restaurat per mans artesanes, qui sap si potser descendents d'aquells temorencs cristians. Però us convido a que us fixeu bé en ell, en el seu esguard, continua convidant-nos a pregar i a demanar-\nL'Estelada: la bandera de combat\nLa necessitat de la creació d’una bandera de combat, pren forma definitiva a través de la inspiració de l’activista i polític Vicenç-Albert Ballester, l’any 1918. En signar-se aquell any l’armistici de la primera guerra mundial i amb l’esclat de l’aparició de nous estats a Europa, uns joves propers a la Unió Catalanista i pertanyents al semiclandestí Comitè Pro-Catalunya, del qual Ballester n’era el president, aprofitaren el moment polític per internacionalitzar el fet nacional català utilitzant la bandera de l’estel solitari. Dins d’aquest grup, Ballester hi creà o inspirà la senyera estelada, perquè tan els catalans com les potències estrangeres visualitzessin clarament les aspiracions independentistes de Catalunya. La quadribarrada tradicional els quedava curta en soler lluir al costat de l’espanyola que la neutralitzada ideològicament. “L’estelada” en canvi, es convertiria en la nova bandera de la Catalunya insurrecta, fins que aquesta recuperés la independència, moment que reto\nBocins de català !\n- de desembre 09, 2009\n- de novembre 29, 2009\nMés d'una generació el vam tenir com a paradigma de rebel·lia i llibertat, John Lennon, més enllà de la qualitat de la seva música, era una icona, un símbol d’inconformisme i de lluita. Vivíem les tenebres de la dictadura i els seus efectes sobre tres generacions (horrible només de tornar-hi a pensar), volíem trencar el conservadorisme i la repressió, no només política, sinó, també i essencialment social, viure en llibertat. Els que tenien la sort de portar el cabell llarg eren assenyalats com a “maricons”, pollosos o subversius, personalment recordo com a la meva feina per portar el cabell llarg ( ni la meitat que John Lennon), em van suggerir que me’l tallés o em busqués una nova feina: ens hi voliem assemblar a ell, encara que només fos en els cabells. Sabíem poques coses reals de la seva vida, perquè el “régimen” ho censurava, però això encara ens esperonava més donat que donava pas a la imaginació i a la llegenda. Recordo el dia que vaig sentir per la ràdio la notícia de\nL'any 1937 el Comissariat de Propaganda de la Generalitat, va adoptar com a icona de la seva activitat la figura creada per l'escultor barceloní Miquel Paredes : un nen milicià vestit amb una granota d’obrer que sempre portava una senyera a la mà, era la mascota de la revolució i simbolitzava la crida a lluitar contra els feixistes: Se li posà el nom d'"El més petit de tots" en record de la cançó popular "Els tres tambors". Amb posterioritat es va encarregar una lletra a Pere Quart que va ser cantada amb la tonada de la cançó popular per Emili Vendrell i a Lola Anglada se li va encarregar un conte inspirat en aquella figura. D'aquella figura se'n van fer milers d'exemplars que eren presents a moltes llars catalanes i se'n van vendre uns 60.000 per recaptar fons per seguir la lluita. Aquesta figura representava l'esperit de combat i resistència del poble català en la imatge d'un infant que duia a la mà la nostra bandera. Amb e\nDescolonitza't. Dr. Cat.\nHeu anat a una apassionant conferència sobre cinema japonès mut dels anys quaranta. La sala és gairebé plena i comproveu amb alleujament que no sou l’únic “freaki” del barri. De sobte, una amable però assertiva veu femenina s’alça des de l’útima fila: “Perdón, puede hablar en otro idioma, por favor?”. El conferenciant no sap què fer. Ha preparat la conferència en català i el seu castellà és més aviat precari. De fet, és el primer cop que parla en públic i ja està prou nerviós. Cerca desesperadament amb la mirada algú de l’organitzxació, però tots són al bar. Comença a suar i no té mocador. La situació es fa insostenible i l’ambient es tensa. Esteu indignats, us volen boicotejar la vetllada ! A més, coneixeu la dona: pel cap baix fa deu anys que viu a la vostra escala! Ah, no, per aquí no hi passeu! Us aixequeu i dieu, amb un evident català del Rosselló: “Peggdó, peggo jo no entenc pas el castellà.” Els vostres veïns de tota la vida us miren estupefactes, ni us immut\nDóna'm la mà. Joan Salvat Papasseit-Toti Soler.\nCreació d'una nova realitat amb el sisè sentit de l'escriptura (post anterior). Dóna'm la mà que anirem per la riba ben a la vora del mar bategant, tindrem la mida de totes les coses només en dir-nos que ens seguim amant. Les barques llunyes i les de la sorra prendran un aire fidel i discret, no ens miraran; miraran noves rutes amb l'esguard lent del copsador distret. Dóna'm la mà i arrecera la galta sobre el meu pit, i no temis ningú. I les palmeres ens donaran ombra. I les gavines sota el sol que lluu ens portaran la salabror que amara, a l'amor, tota cosa prop del mar: i jo, aleshores, besaré ta galta; i la besada ens durà el joc d'amar. Dóna'm la mà que anirem per la riba ben a la vora del mar bategant; tindrem la mida de totes les coses només en dir-nos que ens seguim amant\nAmb els cinc sentits, ajudats de la nostra memòria i experiències interpretem la realitat (la nostra). Però tenim la capacitat de crear-ne de diferents, això passa quan emprem el llenguatge escrit o parlat. Quan per exemple diem; El temps passava lentament, em va sorprendre la vesprada vora el mar, el suau vent de garbí m’acaronava el cos mentre els darrers rajos del sol pintaven el cel d’una vermellosa aquarel•la, la fressa del mar interpretava una bella melodia i tot el meu cos vibrava d’harmonia i llibertat. Hem creat amb el nostre llenguatge, en aquest escrit, una nova realitat i alhora la vostra interpretació donarà pas a noves realitats. Penso que aquesta qualitat és una de les meravelles de l’home, pot ser hauriem d'aprofitar-la per descobrir un món il·limitat. Aquestes reflexions estan inspirades en Ramon Llull que, ja en el segle XIII, parlava del sisè sentit, l’escriptura.\n- de novembre 08, 2009\nEnguany fa 350 Anys del Tractat dels Pirineus en què la monarquia borbònica va esquarterar el nostre país donant a la monarquia francesa part del nostre territori (el Rosselló, Perpinyà, el Conflent, el Vallespir, el Capcir i part de la Cerdanya). Val a dir que posteriorment, en diferents ocasions, els francesos els van oferir tornar les terres catalanes a canvi de territoris a Flandes... Avui, a Perpinyà més de cinc mil catalans d'arreu dels Països Catalans, hem tornat a reivindicar que ens tornin la nostra Terra. Per a mi, però, el més important és que hem fet costat als compatriotes de la Catalunya Nord, els hem dit que no estan sols, que la lluita continua amb més força que mai perquè tenim la raó i estem a l'Europa dels pobles lliures. Mai més cap català sol, tots units per assolir la Sobirania, tossudament catalans !!!! Us passo els següents enllaços de diferents entitats de Perpinyà: Usap. Casal Jaume 1er Perpinyà. La Bressola. Escola Arrels. Arrels Radio, la veu de la\nSex Pistols, My Way (excepcional....)\nEls Sex Pistols van ésser, tot i la seva curta existència, un grup anglès de punk molt influent. A través dels seus singles crus i nihilistes, i les seves violentes posades en escena, el grup va revolucionar la idea del que podia ser el Rock and Roll . Al Regne Unit , el grup va ser considerat perillós per a la majoria de la societat, i va ser prohibit a tot el país; als Estats Units no hi van tenir el mateix impacte, però un nombre incomptable de grups als dos països van inspirar-se en la força de la seva música, mentre que molts altres van inspirar-se en la seva ètica anarquista i indiferent al sistema.El vocalista John Lydon, que més tard actuaria sota el nom de Johnny Rotten cantava amb arrogància sobre l'anarquia, l'avortament, violència, feixisme, i apatia; sense Rotten, el grup no s'hagués enfrontat al govern anglès, ja que ell es va ocupar de definir la direcció conceptual del grup, calculada per a ser el més confrontacional i amenaçadora posible. Els Sex Pisto\n- d’octubre 25, 2009\nAtrapats en el temps, cada dia és una repetició, una rutina mínimament alterada per les notícies externes (ràdio, tv,etc.) a nosaltres i intencionadament dirigides a crear un pensament únic, encara que en aparença sigui divers i fins i tot enfrontat. El millor paradigma d'aquesta situació és la gent que es dedica a la política (que no a fer política). Si recordem l'extraordinària pel·lícula del dia de la marmota, veiem que per Bill Murray cada dia és igual a l'anterior, li passen les mateixes coses fins que canvia de comportament , així doncs al meu entendre i agafant la pel·lícula com a paradigma, nosaltres podem alterar la rutina diària: canviar les petites coses quotidianes, incrementar la diversitat d'activitats noves a fer i sobretot revisar l'escala de valors i el pensament assegurant-nos de que són ben nostres i des d'aquesta reconstrucció de valors, començar una vida nova, plena de llibertats, d'imaginació i de vents frescos...\n- d’octubre 18, 2009\nD'origen jueu, va néixer l'u de desembre de 1935, al districte del Bronx de Nova York, però es va criar a Brooklyn. De la seva biografia destacar que amb la pel.lícula Annie Hall va aconseguir quatre premis Oscar, però que no va anar a recollir perquè el mateix dia tenia un concert amb el seu grup de jazz. A les seves pel.lícules hi dibuixa uns personatges carregats de les seves pròpies fòbies i temors. Nevayorquès de cap a peus és un enamorat de Manhattan, cosa que no em sorprèn gens. Us deixo una petita actuació d'un Woody Allen molt jove però que ja despuntava com un geni del cinema americà (no hollywoodià).\nRecepta de cuina vegetariana.\nMUSAKA DE MATÓ I NOUS - 3 albergínies petites - 300 grams de mató - 1 ceba - Tomàquet fregit - 1 culleradeta d’orenga - 1/2 culleradeta de canyella - 1 pessic de nou moscada - 50 grams de nous - Formatge parmesà ratllat Primer, he tallat les albergínies a rodanxes primes (sobre 1 cm de gruix), les he salat i les he posat a l’escorredor, que anessin suant i deixant l’amargor fora. Després, he posat al foc una paella amb oli i hi he fet una ceba ben picada i a foc molt lent, una mitja horeta.He recuperat les albergínies, les he eixugat i les he fregit en una paella amb força oli de girasol, a foc molt viu. Després les he posat sobre paper de cuina que xupés una mica l’oli sobrer.En un bol he barrejat bé el mató, la canyella, l’orenga, la nou moscada i un bon raig d’oli d’oliva bo. Després les nous, ben trencades a trossets, fins fer una pasta més o menys homogènia. En una plata per anar al forn i untada mínim anet amb oli, hi he dipositat una primera capa d’albergí\nAbbey Road, 40 anys !!!!\n- d’octubre 11, 2009\nM'he despistat una mica, el mes passat aquest darrer àlbum dels Beatles, ha fet 40 anys!! Happy birthday !!. Algun dia d'inspiració aviam si m'atreveixo a escriuré alguna coseta sobre la genial banda de Liverpool. Us deixo amb la cançó que més m'agrada de l'àlbum.\nCharles Baudelaire (París, 9 d’abril de 1821 – 31 d’agost de 1867). Va patir en la seva pròpia persona els atacs de la legislació burgesa, que processà i censurà el seu llibre de poemes Les flors del mal. En el món poètic de Baudelaire hi ha un ésser que reuneix les suggestions de tots els sentits, que pot potenciar totes les sensacions, i aconseguir que es barregin i es responguin: hi ha un estímul per a l’èxtasi més potent i eficaç que totes les drogues: la dona”. Es tractarà de convocar tota la potència sensual que habita en certes experiències, certs éssers, certs objectes, per aconseguir el que sembla que és l’únic mitjà de fugir de l’horrible fàstic de la quotidianitat: l’oblit, l’aniquilament del jo o l’èxtasi. L’èxtasi baudelairià. Flors del mal DONES DAMNADES Com bèsties pensatives en la sorra ajaçades, giren els ulls en cerca de l’horitzó marí, i els seus peus que es percacen i les mans apropades tenen dolces llangors i un amarg frenesí. Unes, cors que s’agraden de confi\n- d’octubre 06, 2009\nPoques coses a dir del FBI, perquè tothom coneix a través del cinema la història, misèries i heroïcitats d'aquest cos de polícia nord americà. Destacar el seu dirigent J.Edgar Hoover, pare de l'actual FBI i que el va convertir en un poder fàctic, a força d'acumular informació privada de totes les persones rellevants del país: polítics, homes de negocis, etc... Coneixia tots els secrets i foscors de la classe dirigent, fins i tot dels presidents, als que en més d'una ocasió s'hi va enfrontar. Encara que ara s'han desclassificat els documents secrets, a la mort de Hoover, la seva secretària va cremar-ne molts de comprometedors. Us deixo l'enllaç (el podeu trobar traduït al català) del FBI, on hi podeu trobar coses com ara, "Wanted by the FBI", "Top ten fugitive", "Crime alert". http://www.fbi.gov/multimedia/media_main.htm\n8 minuts de descans...\n- d’octubre 04, 2009\nPer gaudir-ne només si disposes de 8 minuts... i si pots fer-ho acompanyat d'una tassa de te, millor!\nCom tots sabeu és un grup musical valencià creat l'any 1975 encara en actiu. Excel·lents músics i patriotes de socarrel, el millor però és que els escoltem en dues de les cançons més emblemàtiques ; TIO CANYA, LA BATALLA D'ALMANSA !\nMIRA COM PARLES!.\nEn anteriors escrits he fet referència molt sovint a l’observació com a mètode de coneixement personal. Ara proposo algun exercici: Parlar. És un registre que pot ser observat de manera senzilla i molt directe. Primer exercici: Dedica-hi dos o tres dies, observa els estats mentals (ira, benevolència...) previs a les paraules, i, també molt important, presta atenció als que apareixen durant les converses. Fes-ne una anàlisi després de cada conversa i un repàs al final del dia, i intenta identificar quins estats d’ànims reflecteixen (violència, tolerància...). No t’evaluïs, no et jutgis i mira quin efecte han fet les teves paraules en els interlocutors i en tu mateix/a. Segon exercici: mira de no parlar dels altres ni de tu, no parlis molt, parla en veu baixa i procura modular la veu de forma suau i expressiva. Tercer exercici: observa els exercicis u i dos en les altres persones. No evaluïs, sigues comprensiu/va, només observa i aprèn de tu i dels altres. Les parau\nSamsara : paraula originària del sànscrit que significa roda de la vida, mort i renaixement. Podeu trobar moltíssima informació en els centenars de llibres referents al tema, tanmateix jo que sóc un curiós, l’he estudiat una mica amb uns bons mestres i amb la pròpia observació de l’esdevenir de la vida. Així doncs per a mi el samsara és el remolí que cada dia se’ns engoleix cap endins, cap enfora, amunt i abaix, però la característica més significativa “ és que no en som conscients ”, de la mateixa manera que una fulla en un dia de ventolera va d’un costat a l’altre, així és el nostre dia a dia. Les energies del nostre entorn feiner, social, familiar, etc... actuen sobre nosaltres de tal manera que formem part d’elles involuntariament, ens convertim en ira, en desànim, en violència, en egoïsme i en moltes coses que no som però que, com en una maledicció, ens hi convertim ni que sigui per uns minuts, unes hores o uns dies. Contaminats per prejudicis, confusió i desitjos, naveguem per\nDesprés de la celebració de l'Onze de setembre i amb la mirada posada a Arenys de Munt, necessito una mica de temps per reflexionar. Tanmateix hi ha un pensament que em dóna voltes i del que no em puc despendre i és l'òbvia i profunda fractura entre la classe política i la recent anomenada societat civil. Coi tios (polítics) per què ens obligueu a fer política? tant bé que estava jo dedicant-me a les meves aficions...! Bé, la cançó que us proposo (per mirar de distreure'ns) és d'una esplèndida soprà britànica, Sarah Brightman. Amb més de 10 discos d'or i amb una veu meravellosa és, al meu parer, un exemple de virtuosisme. El millor serà que l'escolteu, així doncs, us passo l'enllaç d'una de les seves cançons, en aquest cas, a dues veus amb el tenor italià Andrea Bocelli. Disfrutem de la música que ja tindrem temps de tornar a barrinar... Ah! una cosa més: "TOTS SOM ARENYS DE MUNT".\nDiscurs de Barack Obama per la Diada !\nDiscurs de Barack Obama donant suport a la nació catalana per l'Onze de setembre. Els demano que creguin, no en la capacitat dels polítics, els estic demanant que creguin en la de vostès. Els catalans encara creieu en una Catalunya on tot és possible, només dubteu de qui us governa. Avui els dic que els desafiaments als que s'enfronten són reals, són seriossos i són molts....... No serà fàcil afrontar-los, ni serà un període curt de temps. Però que se sàpiga això: Catalunya s'hi enfrontarà. La pregunta que ens fem no és si el govern és gran o petit, sinó si treballa. Si ajuda a la pagesia, si fa una política social correcta respecte l'habitatge, la sanitat, i l'educació... Si ajuda els febles, els menys afavorits, i si procura que els treballadors tinguin una jubilació digna. La pregunta també és si protegeix la llengua i la cultura pròpies i si camina cap a la Independència. Si la resposta és sí, seguirem endavant; on sigui no, cal fer un canvi de polítics i de l\nPensaments, sentiments i accions....\nLa ment precedeix a totes les coses. La ment és el primer i principal. Els pensaments, els sentiments i les accions estan creats per la ment. Si una persona actua o parla amb la ment confosa i pertorbada, el patiment el segueix, com la roda segueix les petjades del bou. Però quan parla o actua amb la ment clara i fresca, la felicitat l’acompanya com l'ombra que mai l’abandona . Així doncs veiem clarament la interrelació entre l’estat de la ment i l’acció o la paraula. És a dir, l’estat de la ment des del que actuem o parlem determina com ha de desenvolupar-se una acció, o com ha de formular-se un diàleg. És més, els nostres patrons de comportament i la manera com pensem estan influenciats i dirigits per la ment, és a dir, “per l’estat mental del moment”. Així doncs, la felicitat i el patiment de la vida no sorgeixen per les condicions externes, sinó que depenen del tipus de ment o actitud mental que hom té cap a la vida i cap el món.\nMillora el teu anglès!\n- d’agost 27, 2009\nTot navegant per Internet, he trobat aquesta web per millorar l'anglès dels catalans Quina és la idea? La idea és corregir errors típics i miLLorar els recursos dels catalans a l'hora de parlar i escriure en anglès: - a la feina - als estudis - als viatges - a la navegació per internet - al dia a dia... Els apunts són curts, " nano lliçons " si em permeteu. No són classes magistrals ni rotllos patateros . El lector es pot parar aquí o aprofundir pel seu compte. Enllaç de la web : http://milloringlix.blogspot.com/\n- d’agost 26, 2009\nConegut de totes / tots és que l'impediment per fluir cap enfora és d'una gran incomoditat, fa apretar les dents, i axinar-se la cara.... Malauradament, algunes persones, sobretot dones, ho pateixen de forma crònica, com si no fos poc amb la càrrega que duen al damunt, sembla que la naturalesa tampoc les ajudi. Sort en tenen d'aquest producte làctic que, segons sembla, ajudat per un fermen determinat produeix el beneficiós efecte tan esperat. Que així sigui !. Tan de bò sigui molt efectiu s'acabi el restrenyiment i deixem de veure mentre dinem o sopem a la senyora inflada i cara de pena.\n- d’agost 22, 2009\nDiu un savi (Panikkar) que la tristesa és un pecat capital, que l'alegria és llibertat, serà doncs que tants moments de tristesa vénen de la manca de llibertat?. Segueix dient que l'alegria és compatible amb la preocupació, que l'alegria la cerquem dins nostre, on és la consciència pura.... Que busquem la felicitat en la família, l'amistat, l'amor i amb les coses que es fan bé !! Ah, i també diu que l'home no està fet per a treballar (ho sospitava) !!! La veritat és que estic fart de tanta foscor al meu voltant, de tanta tristor i de tanta renúncia, però segueixo amb el que diu el venerable Panikkar; si faig el que puc em dóna pau, jo no puc transformar el món però em puc transformar a mi ! Massa prejudicis, massa valors establerts, massa lleis, massa insolidaris; sabeu què us dic? Que ja n'hi ha prou, que els bombin!!!! Per mi ha arribat el moment de canviar de ritme i de camí, us convido a fer una reflexió i, si us sembla bé, fem com a la "p


El somni igualitari de les Barcelones rebels (versió catalana del vídeo) – CGTCatalunya\nInici > General > Notícies > El somni igualitari de les Barcelones rebels (versió catalana del vídeo)\nEl somni igualitari de les Barcelones rebels (versió catalana del vídeo)\nDimarts, 9 juny, 2015\nPoques vegades una ciutat ha estat en mans de la seva gent. Barcelona algunes vegades, poques, però amb tal intensitat que el record d’aquella alba, d’aquella festa solidària al llarg dels dies o setmanes, encara els obsessiona. A ells per provar-ho una altra vegada i als seus enemics per evitar-ho.\nEl temor que aquestes gents tornin a ocupar la seva ciutat, a ocupar-se d’elles mateixes, uneix en contra a tots els partidaris de la mort: capital, estat, església, exèrcit… mentre que l’ànsia perquè allò torni ha mantingut en rebel·lia a la part més decidida i més festiva d’aquest poble… i en l’espera del proper intent, a tots els partidaris de la vida.\n(Lluites, Vagues i Barricades)\nLes gents que feren l’altra Barcelona, en la qual ens reconeixem, ens han dit ostentosament des de fa molts anys quina és la seva ciutat:\n1835, un estiu en el qual totes les jerarquies establertes van desaparèixer i qualsevol ordre va ser transgredit.\n1843, la Jamancia, quan Barcelona s’omple de barricades.\n1854-1856, la insurrecció dels tres juliols i la primera vaga general.\n1870, la insurrecció per les “Quintas”.\n1902, vaga general.\n1909, la Setmana Tràgica.\n1917 i 1919, vaga general.\n19 juliol de 1936\nMaig de 1937.\nSón esdeveniments majors protagonitzats per la gent, la gent del carrer, la gent sense més, que apostaven, en la seva aparent ingenuïtat, per la vida enfront la supervivència a la qual volien reduir-los els que s’erigien com als seus amos: burgesos, militars, polítics, capellans…\n(D’altres barris, una altra ciutat, un altre món)\nLa Barcelona que sense treva des de 1992, amb el pretext dels Jocs Olímpics, estan construint les grans corporacions multinacionals (servides per aquells que ens governen), no té res a veure amb la Barcelona que va ser ni tampoc amb la Barcelona que pot arribar a ser quan la seva gent torni a sortir de les seves cases, de les seves rutines, per dur al carrer allò que vol dir sobre la seva ciutat amb total autonomia.\nRepetidament els barcelonins han sortit per enderrocar la ciutat que els ofegava, per enderrocar els llocs de la seva explotació, per cremar els símbols de la seva esclavitud i per afirmar la seva llibertat.\nRebel·lió, festa i poesia són avui amb prou feines creïbles, però esdeveniments, persones, carrers i edificis en donen abundant testimoni.\nAvui la metròpoli oficial recorda i estampa altres noms, el dels seus amos. Els carrers de la ciutat duen el nom d’aquells que han viscut a costa seva: metges enriquits tractant els nostres cossos, capellans perdent-se salvant les nostres ànimes, arquitectes que s’enriqueixen amb cases que no han fet, advocats, escriptors… escrivents tots al dictat de qui mana.\nTambé duen els noms d’aquells (polítics, militars…) que més els han sotmès i més els han ultratjat, encara que aquests noms canviïn al ritme dels temps.\nMai aquests carrers porten el nom de la xusma, dels esparracats, dels incontrolats… els noms amb què agracien els amos quan la gent simplement surt al carrer sense papers, només amb la seva dignitat, per afirmar la seva humanitat.\n(Milicianes. Ni manar ni obeir)\nTornar el significat a les paraules, als esdeveniments recuperats avui amb altres noms? La revolució al carrer -aquell estiu, curt, del 36- va ser desvirtuada i es va transformar semànticament en guerra civil. De la revolució de juliol de 1909 se’n va dir «Setmana Tràgica», la «Rosa de Foc» es va convertir aviat en «La ciutat de les bombes» i n’hi ha tants d’altres fets i paraules que capgiren el món a l’inrevés!\nI ens quedem amb que així va ser, i així podria ser: gent sense més, individus, grups, han saltat de tant en tant al carrer i se l’han fet seu per manifestar el seu refús a un treball esclau, a una vida reduïda a mera supervivència, i per afirmar la seva llibertat i així subvertir l’ordre establert.\n( Va ser un somni igualitari)\nNo hi ha una sola Barcelona i molt menys l’oficial. No hi ha una sola història de Barcelona.\nAmb la ciutat de l’oci, del turisme i de l’arquitectura hi persisteix una altra compromesa en profunditat amb donar respostes als problemes de la seva època i de la societat en què li ha tocat viure. I és la Barcelona rebel, solidària, mestissa, que va ser i que ha deixat viu el seu traç, i a partir de la qual podem prendre impuls per construir una altra que pot ser.\nNo en la utopia fora de temps i lloc… sinó aquí, en aquest estret marge entre dos rius, i entre mar i muntanya.\nAnarquisme, Barcelonès, Comunicació alternativa, Cultura alternativa / Contracultura, Memòria històrica


Origen | Educación Universal\n«És avui que hem de crear el món del futur.» Eleanor Roosevelt\nL’inspirador d’aquest projecte va ser Lama Thubten Yeshe (1935-1984), que va veure la necessitat d’una educació que afavoreixi el desenvolupament del potencial humà en la seva plenitud, en un món modern, laic i globalitzat. Li va donar el nom de ‘Universal Education’.\nEl 1982, en un congrés internacional a Itàlia, al qual van assistir personalitats del món de l’educació, la psicoteràpia, els estudis per a la pau i destacats líders espirituals com SS el Dalai Lama, Lama Thubten Yeshe va dir el següent:\n«El món necessita una educació renovada, perquè l’actual ja no connecta amb la intel·ligència de la societat contemporània. (...) si canvies la teva visió de la realitat, la realitat canvia. Per això, coneixe’t a tu mateix, la teva psicologia, el teu cos... significa educar-te. Això és educació universal.\nI crec que tot això pot ser comunicat en un llenguatge universal, perquè totes les nacions, cultures, religions i filosofies contenen una gran herència de saviesa, que es pot utilitzar per crear una educació universal».


Montse Milian Feng Shui & 4 Pilars: 2014/06\nS’acosta la revetlla de Sant Joan que, tradicionalment, s’ha aprofitat per cremar a la foguera tots aquells mobles o andròmines vells que feien nosa.\nUn costum molt savi que atén a una de les tres condicions prèvies a l’aplicació dels principis del Feng Shui en un espai. Aquestes són, a saber:\nLes 2 primeres sempre dic que són com deien que era “el valor a la mili”, que se suposen...\nPel que fa al buit, es tracta d’alliberar-nos de tot allò que ja no ens serveix, que està trencat, que no ens agrada. Així, es crea lloc –en un sentit literal però també en un sentit simbòlic, perquè ajuda a desbloquejar temes encallats- i es recupera una mica d’energia: tota aquella que ja no necessitarem per tenir cura d’allò que alliberem.\nAixò sí, feu el buit d’una manera sostenible i, si ho cremeu a la foguera, vigileu de no calar foc.\nPublicat per :) a 12:47 1 comentari:\nAvui observem la imatge d’una saleta bonica i harmònica, amb predomini dels blancs i, per tant, de l’element metall.\nSense fer un estudi aprofundit mitjançant l’Escola de les Estrelles Volants no podem saber si l’ús d’aquest element és correcte o no.\nEl que sí veiem són dues cadires amb el seient reixat, com “transparents”.\nCom també passa amb les taules, les cadires mai no han de permetre veure el terra a través d’elles. Això representaria el simbolisme de deixar escapar tot allò que hi hagi a sobre.\nEn Feng Shui un dels conceptes més importants és el de «Qi» o energia, que cal retenir i que sigui favorable.\nN’hem parlat en un algun altre cas pràctic.\nPublicat per :) a 6:58 Cap comentari:\nPublicat per :) a 2:29 Cap comentari:\nEn Feng Shui, s’assimilen a colors, formes, materials i representacions simbòliques.\nEn Astrologia, a entorns, actituds, activitats i professions.\nEn aquest marc ampli, cadascuna de les estacions també s’associa a un element. Fa uns mesos vaig parlar de la primavera, avui parlaré de l’estiu.\nL’estiu ve carregat de foc. L’energia d'aquest element s’associa, entre d’altres, a la lluminositat.\nA totes aquelles persones a qui convingui foc per equilibrar els seus 4 Pilars (Astrologia) –és a dir, es tracti d’un element favorable per a elles- els mesos de maig, juny i juliol representaran un bon moment.\nJa que parlem de foc, fem un repàs d’allò que representa.\n- En Feng Shui: Llums, espelmes enceses; flors vermelles; xemeneies, forns, cuines; derivats del petroli, com el plàstic; quadres o figures que representin el cos humà o animals de sang calenta, com cavalls, tigres, així com les seves pells; pintures en què prevalguin els colors vermellosos; el sol; títols, condecoracions; colors vermell, fúcsia, rosa, salmó, préssec, taronja; formes triangulars, còniques, piramidals o punxegudes.\n- En Astrologia: Ésser generós, impacient, ambiciós, enèrgic, educat, donar-se a conèixer, adquirir fama, tenir carisma, dots artístiques, empolainar-se, riure.\n- En Medicina Tradicional Xinesa: El cor, l’intestí, la llengua, el gust, les arteries, el sabor amarg, la suor, l’alegria, l’arròs, el xai.\nSi desitgeu saber quins són els vostres elements favorables i com potenciar-los, demaneu més informació a fengshui@montsemilian.com\nFeng Shui i Astrologia xinesa: 2004-2024, el temps dels honestos\nL’Escola de les Estrelles Volants (Xuan Kong Fei Xing) –una de les escoles de la brúixola amb què treballa el Feng Shui Tradicional– estableix que cada 20 anys té lloc un canvi de període que marca noves pautes energètiques.\nAlguns mestres de Feng Shui esmenten la rotació de l’Ossa major i l’alineació cíclica entre Júpiter i Saturn com a esdeveniments clau en l’origen d’aquesta consideració de cicles de 20 anys.\nConcretament, aquesta divisió en períodes considera un gran cicle de 180 anys, fragmentat al seu torn en 9 períodes de 20 anys cadascun.\nPeríode 1: 1864 – 1884\nPeríode 2: 1884 – 1904\nPeríode 3: 1904 – 1924\nPeríode 4: 1924 – 1944\nPeríode 5: 1944 – 1964\nPeríode 6: 1964 – 1984\nPeríode 7: 1984 – 2004\nPeríode 8: 2004 – 2024\nPeríode 9: 2024 – 2044\nAcabat el Període 9, recomencem el cicle:\nPeríode 1: 2044 – 2064\nPeríode 2: 2064 – 2084\nI així successivament fins al 9 i tornar a començar...\nAquesta rotació de cicles ajuda els consultors de Feng Shui a la realització de l’anàlisi matemàtica espai-temps i la seva incidència en les construccions.\nEntre d’altres coses, cadascun d’ells posseeix unes característiques que marquen tendències generals.\nI el Període 8, que va començar l’any 2004 i finalitzarà el 2024 es caracteritza per:\nPosar a cadascú en el seu lloc de tal manera que només podran progressar les persones que actuïn amb correcció i, sobretot, amb honestedat.\nNo endebades es tracta de l’època en què històries com les de Clinton-Lewinsky, rei Joan Carles I-Corina, Wikileaks, Snowden o les d’Urdangarín i els seus tripijocs han sortit a la llum, per posar tan sols alguns exemples. Són affairs que ens altres moments de la història haurien estat amagats.\nEls mestres apunten que a partir de 2024, en què entrarà en vigència el Període 9, tot el que sigui deshonest haurà ja sortit a la llum i la transparència regnarà.\nEls homes joves destacaran per fama o èxits precoços.\nAlgunes mostres: Rafa Nadal, Marc Màrquez, Fernando Alonso o Pep Guardiola (que ho ha aconseguit tot en el món del futbol a la ratlla dels 40 anys).\nUn augment significatiu de la preoupació per la natura.\nPer tant, aneu en compte amb fer veure el que no sou -perquè tot se sabrà tard o d'hora- i procureu fer del món un espai més sostenible. Uns bons consells per adaptar-se a l'energia que ens envolta.\nPublicat per :) a 1:34 Cap comentari:


Arusitys prime deixarà d'emetre's durant aquest desembre\nper Carlos Medina dimarts, 3 de desembre 2019 - 14:22h\nEl programa d'Alfons Arús a Antena 3 ja no s'emetrà aquest any | La Sexta\nEl programa d'Alfons Arús a Antena 3 ja no s'emetrà durant el que queda d'any segons ha confirmat 'En Blau'. Arusitys prime no està programat per aquest divendres, que coincideix amb el Dia de la Constitució.\nRegistres d'audiència molt baixos\nL'aposta d'Atresmedia es veuria truncada a causa de les males audiències que el català Alfons Arús ha portat amb el seu programa al prime time dels divendres a Antena 3. El presentador català ja hauria comunicat al seu equip que el programa no s'emetrà aquest mes de desembre, que també coincideix amb la programació nadalenca. Els mals resultats haurien estat els causants d'aquesta aturada d'emissions.'En Blau' informa que el programa podria tornar al gener amb canvis, tot i que encara té un futur massa desconcertant.\nArús es va decantar per Atresmedia\nDurant l'etapa final d'Alfons Arús a 8tv, el presentador va estar negociant amb diferents grups audiovisuals per tal de fer el salt al panorama nacional. En un primer moment, va establir contacte amb Mediaset, però segons una nota que va emetre el mateix grup audiovisual, les negociacions es van aturar a causa de les pretensions familiars del comunicador. En aquell moment, Arús es va deixar estimar per Atresmedia i va signar un contracte que li permetria dur a terme diferents formats dins del grup.\nRisto Mejide sorprèn els espectadors atacant amb duresa Mediaset\nTelecinco revela un dels secrets més ben guardats per a aquest Nadal


Política de privacitat – Tracis\nPolítica de privacitattracis2021-02-19T07:05:49+00:00\nA efectes de la Llei orgànica 15/1999, de 13 de desembre, de protecció de dades personals, i de la Llei 34/2002, d’ 11 de juliol, de serveis de la societat de la informació i comerç electrònic, així com altres normatives aplicables, TRACIS informa els usuaris d’aquesta web sobre la seva política de privacitat i seguretat a l’hora d’obtenir i tractar les dades de caràcter personal que els usuaris, de forma lliure i voluntària, decideixen facilitar a TRACIS..\nTitular i responsable de la pàgina web:\nQualsevol dada de caràcter personal que ens faciliti, l’usuari com a conseqüència de l’ accés a determinats serveis de la web, serà incorporada de forma automàtica en un fitxer de dades de caràcter personal, el titular del qual és TRACIS, que s’encarregarà del tractament de la informació d’acord amb la política de privacitat, que es detalla en aquesta pàgina web. TRACIS recomana a l’usuari que llegeixi atentament aquesta política de privacitat abans de donar les seves dades personals. Quan l’usuari vulgui registrar-se a la pàgina web de TRACIS per publicar-hi comentaris, haurà d’omplir el formulari de registre corresponent i indicar-hi, entre d’altres, el nom i cognoms, l’adreça, el telèfon, el correu electrònic i altres dades considerades necessàries. Aquesta informació, relativa a la zona privada de la web, serà utilitzada per TRACIS per processar l’opinió de l’ usuari i contactar-hi per verificar via correu electrònic les seves dades, així com per gestionar-hi la relació comercial i contractual.\nEn aquest sentit, l’usuari ha de garantir que les dades personals facilitades són certes i assumir l’obligació de comunicar-ne qualsevol modificació. En el cas que les dades siguin inexactes, incomplertes o ja no siguin necessàries, TRACIS es compromet a cancel•lar-les, esborrar-les i/o bloquejar-les.\nEls recordem que els usuaris podran exercir el seu dret d’accés, rectificació, cancel•lació i oposició a l’adreça de TRACIS, o, si ho prefereixen, per correu electrònic a tracis@tracis.es, seguint les condicions legals necessàries, és a dir, amb prova demostrada que el dret el fa servir el titular de les dades.\n2. Seguretat de la informació rebuda\nTRACIS es compromet a tractar les dades de forma confidencial i amb la finalitat exclusiva de gestionar i formalitzar les informacions demanades per l’ usuari, publicar les opinions i tramitar la corresponent contractació dels serveis que ofereix. Entenem que la formalització i l’acceptació dels formularis de la pàgina web, així com les condicions generals de la contractació, impliquen el consentiment per portar a terme aquest tractament.\nDe la mateixa manera, TRACIS garanteix que el servidor on es guarda la informació i es tracten les dades personals disposa de les mesures de seguretat necessàries per evitar l’alteració, pèrdua i/o accessos no autoritzats a les esmentades dades personals.\n3. Recollida de dades\nInformem els usuaris de la pàgina TRACIS.es, que se n’extreuen les dades dels formularis de contacte, petició o registre de complementació obligatòria per contractar els serveis que dóna TRACIS mitjançant aquesta pàgina. Així doncs, les dades de les quals disposa TRACIS, són aquelles dades proporcionades en el moment de la formalització del formulari i de la contractació per part del client/usuari.\nTRACIS podrà emmagatzemar i guardar les dades facilitades amb la finalitat de continuar amb la relació contractual el client/usuari.\n4. Modificacions en la política de privacitat\nEn cas que TRACIS modifiqués la política de privacitat, hauràde respectar la legislació vigent de protecció de dades, i publicarà una modificació a la pàgina web perquè els usuaris puguin tenir coneixement de tots els canvis realitzats. En cap cas, però la modificació d’aquesta política de privacitat afectarà, per si mateixa, l’ elecció que l’usuari hagi demanat pel que fa al model en d’utilització de les dades per part de TRACIS. Si en algun moment TRACIS decidís utilitzar les dades personals dels usuaris de forma diferent que l’establer-ta en el moment de la recollida, ho notificarà als usuaris per correu electrònic per demanar-los el consentiment al respecte.


Shakira anuncia les dates dels concerts ajornats | Per No Dir Res\nShakira anuncia les dates dels concerts ajornats\nConcerts, Informació musical, Shakira\nLa cantant colombiana que el passat 15 de novembre va comunicar als seus fans que cancel·lava la nova gira El Dorado ha anunciat noves dates per al pròxim any. Donat que ella mateixa assegura que la lesió a les seves cordes vocals requereix temps per a sanar, ha decidit no començar la seva gira fins al 5 de juny de l'any vinent. Possiblement la notícia no hah agradat al seu grup de fans però s'han hagut d'acontentar amb el seu senyal de gratitud cap a ells pel seu suport i comprensió.\nLa gira començarà a Colònia, el mateix lloc on havia d'haver-ho fet abans de cancel·lar-la. A Catalunya no arribarà fins al dia 6 de juliol i ho farà a Barcelona fent dos concerts dos dies seguits. Les entrades que ja van ser adquirides per a la gira anterior serviran per a aquestes noves dates i en cas que qui les tingui no pugui assistir el 6 i 7 de juliol, podrà tornar-les fins al 17 de gener al mateix lloc on les va comprar.


Com afrontar la revisió Pingüí de Google | Arxiu de Notícies | Interdixit\n“Com afrontar la revisió Pingüí de Google”, notícia a Interdixit\nCom afrontar la revisió Pingüí de Google\nNotícia: “Com afrontar la revisió Pingüí de Google” de la secció Posicionament web\n7 de Juny del 2012\nGoogle modifica la seva fórmula dues o tres vegades per ordenar els resultats de les cerques. De tant en tant, introdueix un canvi sever, que afecta un percentatge molt elevat de llocs web i guiat amb un objectiu clar. L’últim, de 23 d’abril, l’ha denominat Pingüí i està orientat a penalitzar als websites extremadament optimitzats amb vista a millorar el seu posicionament. La seva incidència ha estat tan gran que es considera que els llocs afectats han passat a una mena de purgatori.\nCadascun d’aquests canvis suposa una nova regla del joc que invalida els coneixements previs dels propietaris dels llocs web i els seus assessors. Resulta impossible crear un simple esquema que indiqui quines accions s’han de dur a terme i quines evitar, per esquivar penalitzacions dels llocs web. Els vídeos, presentacions, documents, llistes d’actuacions que corren per la Xarxa queden convertits en foc d’encenalls, suggerint esforços inútils o, pitjor encara, rutines que seran penalitzades pel cercador.\nEl pitjor és que aquests documents segueixen fluint per Internet, es converteixen en una mena de veritat absoluta que cal acatar i es divulguen en cursets impartits per experts en Adwords i SEM (el substitut publicitari del SEO), en seudoconsultors que persegueixen la facturació per resultats falsejats i per crackers sense escrúpols que forcen els límits del cercador i imposen tècniques prohibides.\nPingüí és l’últim d’aquests grans canvis que s’han produït. Evidentment, no tots els llocs han vist un descens en les visites que procedeixen del cercador —una mitjana del 30% de disminució—, ni tots els afectats ho han estat en la mateixa mesura. En alguns casos, la caiguda és imperceptible.\nMort de les ‘keywords’ en benefici d’AdWords\nEl que sembla significatiu és que les paraules clau que fins ara han estat l’eix de l’activitat SEO ja no compten per al posicionament. O que, almenys, els modificadors narrow de les keywords han cobrat més protagonisme, treient-li a les paraules de les que són atributs i en funció del nínxol temàtic del website.\nConvé recordar que la unitat mínima de posicionament són les URL, no el contingut. Aquest només és un atribut de l’adreça web, a la qual aporta major o menor rellevància. Pingüí només afecta a la rellevància de les URL, no a la seva popularitat o notorietat temporal.\nDes d’aquesta perspectiva, sembla clar que Panda —denominació de l’últim motor de Google— suposa una integració de sistemes entre la plataforma publicitària, AdWords, i la plataforma de resultats orgànics, la part gratuïta del cercador. Pingüí, segons aquesta teoria, vindria a reforçar l’activitat publicitària rebaixant el valor de les paraules clau SEO. És a dir, disminuint la qualitat de la pàgina integrada a la xarxa CPC —cost per clic, publicitària—, obliga a una reactualització dels criteris de gestió publicitària del web, reconsiderant les paraules clau de pagament per a obtenir un resultat similar.\nAquesta teoria no necessàriament implica un augment de la despesa, encara que sí redueix el potencial de tot el treball d’optimització realitzat per aconseguir un posicionament orgànic gratuït.\nL’evident pèrdua de valor de les keywords com a eix de posicionament, excepte per websites notoris i populars a causa de factors externs a Internet o amb una antiguitat superior a dos anys, les invalida com a eix d’actuació.\nTambé sembla que no ofereixen cap resultat eficient els botons per compartir el contingut en xarxes socials —alguns estudis comparatius determinen que Google i Bing han deixat d’enviar visites a Facebook— ni la tècnica EMD, col·locant paraules clau a la URL.\nGuia casuística front als canvis\nDe la mateixa manera que és impossible generar una explicació amb una vigència temporal mínimament dilatada sobre activitats SEO, és impossible també generar una casuística i guia d’actuació enfront dels danys produïts per les reformes de l’algoritme de Google.\nA més, quan el canvi suposa danys molt importants per a un gran nombre de llocs web a tot el món, en les setmanes següents el mòdul es va corregint i millorant paulatinament.\nEn Interdixit només hem tingut un desenvolupament clarament afectat (28% de pèrdua de visitants al maig) i ens regim per aquests principis:\nPosicionament natural / Site no afectat: No fem res. Tot va bé.\nPosicionament natural / Site poc afectat: No fem res. Esperem que Google es recondueixi i el temps ens doni pistes de què passa amb les narrow, que considerem que són les keywords que més perjudiquen. De fet, en la primera setmana de juny es nota una lleugera millora.\nPosicionament natural / Site molt afectat: Suggerim al client que restableixi, si l’ha perdut, un ritme d’actualitzacions constant, amb millora de la qualitat general, repassant els textos i programació de textos dels darrers mesos, i proporcionant notorietat per mitjà de Google+, Twitter, LinkedIn, Facebook (en menor mesura) i e-mail.\nPosicionament SEO / Site no afectat: No fem res extraordinari. Tot va sobre rodes.\nPosicionament SEO / Site poc afectat: Seguim les tasques de rutina d’optimització i esperem que la situació es recondueixi. Generem events d’Analytics sobre determinades URL-keyword per controlar el comportament dels visitants des de cercadors.\nPosicionament SEO / Site molt afectat: Revisió general d’encapçalaments de pàgina (no del codi) i dels footers de pàgines per netejar un possible excés de paraules clau. Revisió de les pàgines sense CSS per apreciar si el text es pot llegir de manera fluïda sense imatges ni efectes. Revisió de la construcció d’enllaços en tot el seu espectre. Plantejament de possibles millores de contingut i de disseny. Revisió a fons WPO (Web Performance Optimization) de la velocitat.\nEn l’últim cas, si tot falla i el client ho requereix amb urgència —per motius comercials—, no queda més remei que plantejar-se una campanya publicitària en línia paral·lela a la resta d’accions. La nostra primera opció, en aquest cas, podria ser YouTube, per evitar interferències contractuals d’AdWords amb les tasques de posicionament futures.\nUna pèssima redacció legal obliga a registrar qualsevol lloc web amb vídeos\nUna pèssima redacció legal… | Snapguide converteix la seva…\nSnapguide converteix la seva llista de Twitter en ‘tags’ de posicionament


Idescat. PEC 2011–2014. PAAE 2016. Actuació 02 01 01\nESTADÍSTICA DE NAIXEMENTS I MATRIMONIS\nCodi: 02 01 01 PAAE: 2016 Tipus d'actuació: consolidada\nRessenya: Creació dels arxius estadístics de parts i matrimonis a partir de la informació inclosa en les butlletes estadístiques que els ciutadans emplenen arran de la declaració d'aquests fets davant del Registre Civil. Explotació dels arxius estadístics de parts i matrimonis, amb l'obtenció de les corresponents tabulacions estadístiques de naixements i matrimonis segons les variables de classificació demogràfiques d'interès, com ara el sexe, l'edat i la nacionalitat. L'explotació de la informació sobre els noms que inclou la butlleta de part permet l'obtenció de l'onomàstica sobre els noms dels nadons.\nObjectiu: Fluxos de població\nNom: ESTADÍSTICA DEL MOVIMENT NATURAL DE LA POBLACIÓ\nFinalitat: Explotació de les butlletes estadístiques recollides sobre parts, nascuts vius, morts fetals tardanes, matrimonis, divorcis i separacions i defuncions i de llurs característiques demogràfiques principals.\nVariables principals a investigar: nascuts vius: sexe, edat, lloc de residència, estat civil, situació de convivència, nacionalitat, professió i nivell d'instrucció dels pares; pes del nadó i maturitat, multiplicitat i normalitat del part. Matrimonis: sexe, edat, lloc de residència, tipus de matrimoni, estat civil anterior, nivell d'instrucció i nacionalitat. Noms dels nadons classificats segons el sexe\nDisponibilitat dels resultats sintètics: Resultats definitius: desembre del 2016\nCost directe estimat: 63.100 €\nAdreça escurçada: https://idescat.cat/paae/2016/020101\nEls resultats publicats l'any 2016 proporcionen informació sobre el nombre i les característiques demogràfiques bàsiques dels naixements, parts, morts fetals tardanes i matrimonis de població resident a Catalunya inscrits als Registres Civils de Catalunya. A més de les dades de naixements i matrimonis, l'Idescat fa difusió de l'estadística de defuncions que elabora el Departament de Salut.\nDesagregació territorial: Catalunya, àmbits del Pla territorial, provincial, comarcal, municipal\nTaules de naixements\nTaules de matrimonis


TRIOMF DEL CURTMETRATGE MEXICÀ 'LA MINA DE ORO' A OSCA 2010\nEl 38è Festival Internacional de Cinema de Huesca, , que es va acabar el passat dissabte dia 12 de juny amb un homenatge al director Montxo Armendáriz, va premiar el curtmetratge mexicà “La mina de oro” de Jacques Bonnavent amb el Premi Danzante de la secció del curtmetratge iberoamericà. Aquest curt va obtenir a més el premi del jurat de la crítica atorgat al millor treball entre tots els curtmetratges iberoamericans i internacionals a competició. Pel que fa a la secció del curtmetratge internacional, el triomfador va ser el treball “Spatzen” de l’alemany Jan Speckenbach amb el Premi Danzante d’aquesta secció. Els dos Premis Danzante estan valorats en 10.000 euros cadascú i, alhora, es dos premiats es classifiquen automàticament per a participar en la categoria de curtmetratges de l’Acadèmia de Hollywood.\nAltres guardonats dins la secció del curtmetratge iberoamericà han estat “Ensaio de cinema” del brasiler Allan Ribeiro que va obtenir el Premi Cacho Pallero concedit per l’AECID valorat en 6.000 euros i el Premi Institut d’Estudis Altaragonesos valorat en 3.000 euros va recaure en el curt espanyol “Lost (Perdido)” de Alberto Dorado. A més, es van atorgar tres mencions especials als treballs “La nostalgia del Sr. Alambre” del mexicà Jonathan Ostos i Daniel Coslo; “Pablo” de l’espanyola Nely Reguera i “Vela ao crucificado” del brasiler Federico Machado.\nI dins la secció del curtmetratge internacional, a part de la vencedora “Spatzen”, es va concedir el Premi Especial del Jurat a “Runaway” del canadenc Cordell Barker; el Premi Francisco García de Paso va anar a parar a mans de la cinta búlguera “Stanka se pribira vkashti” de Maya Vitkova i el Premi de la Joventut valorat en 5.000 euros va recaure en el treball del danès Padinel Borgman “Lars og Peter”.\nEn la secció del concurs iberoamericà de curtmetratge documental es va concedir el Premi Danzante dotat amb 7.000 euros a la cinta espanyola “El pabellón alemán” de Juan Millares i es va storgar una menció especial al treball també espanyol “Nothes on the other” de Sergio Oskman. I en l’apartat internacional de curtmetratge documental la vencedora va ser “Fabelaktig Fiff Og Fam” del noruec Solveig Melkeraaen que va aobtenir el Premi Danzante, dotat també amb 7.000 euros, mentre que els curts “Hanasaari A” dels finesos Hannes Vartiainen i Pekka Veikkolainen i “Clandestine” del nord-americans Gideon Kennedy i Marcus Rosentrater obtenien una menció honorífica del Jurat.\nJoan Millaret Valls (Enviat especial al Festival d'Osca)


L'autoaprenentatge com a recurs per al professorat de valencià (I). Cursos d'Estiu de la Universitat d'Alacant 'Rafael Altamira'\nL'autoaprenentatge com ..essorat de valencià (I)\nL'autoaprenentatge com a recurs per al professorat de valencià (I)\nL’autoaprenentatge com a recurs per al professorat de valencià (I) és un curs de 20 hores lectives i 2 crèdits (vàlids per a la Capacitació). L’objectiu que ens plantegem és mostrar a professorat i aprenents de valencià diversos recursos en línia que els ofereix el Centre d’Autoaprenentatge de Valencià de la UA, sobretot el curs Valencià Bàsic (A2-B1), orientat per a aprenents de nivells inicials.\nExplicar a l’alumnat mètodes d’autoaprenentatge de valencià per a aprenents inicials.\nMostrar el funcionament del curs Valencià Bàsic del CAU.\nCrèdits: 20 hores / 2 crèdits ECTS. Validables els crèdits per a la Capacitació per a l'ensenyament en valencià\nData: del 28 al 29 de juny 2019\nLloc: Centre Cultural El Teular. Plaça El Teular, s/n. 03820 Cocentaina\nRequisits d'accés: aquest curs està obert per a qualsevol alumne, però està especialment indicat per a tots aquells que, en el seu present o futur laboral, es dediquen a la docència del valencià. Per açò, els destinataris principals del curs són alumnes o egressats de Filologia, Mestre i Traducció i Interpretació, com també professors de cursos de valencià organitzats per la Conselleria d'Educació, ajuntaments, sindicats o altres associacions, i dinamitzadors lingüístics. Així mateix, també és molt útil per a aspirants a aconseguir la certificació dels nivells C1 o C2 de valencià.\nRequisits per a l'obtenció del diploma o certificat: assistència no inferior al 80% de les hores del curs.\nIncompatibilitats: no convalidable per a l'alumnat que haja fet aquest curs amb anterioritat i pel qual haja obtingut crèdits.\nDivendres 28 de juny 2019\n09:00 - 11:30h Sessió 1. Taller pràctic: el curs Valencià Bàsic del CAU (I). Juli Martínez Amorós, tècnic lingüístic del Servei de Llengües de la UA\n11:30 - 14:00h Sessió 2. Recursos en línia i dinamització a l’aula. Jordi Davó Moltó, tècnic, professor associat del Dept. Filologia Catalana de la UA\n16:00 - 18:30h Sessió 3. Taller pràctic: el curs Valencià Bàsic del CAU (II). Juli Martínez Amorós, tècnic lingüístic del Servei de Llengües de la UA\n18:30 - 21:00h Sessió 4. Entorn d'aprenentatge: l'ús d'audiovisuals (I). Jordi Davó Moltó, tècnic, professor associat del Dept. Filologia Catalana de la UA\nDissabte 29 de juny 2019\n09:00 - 11:30h Sessió 5. Recursos en línia i resolució de dubtes. Jordi Davó Moltó, tècnic, professor associat del Dept. Filologia Catalana de la UA\n11:30 - 14:00h Sessió 6. Taller pràctic: el curs Valencià Bàsic del CAU (III). Juli Martínez Amorós, tècnic lingüístic del Servei de Llengües de la UA\n16:00 - 18:30h Sessió 7. Taller pràctic: el curs Valencià Bàsic del CAU (IV). Juli Martínez Amorós, tècnic lingüístic del Servei de Llengües de la UA\n18:30 - 21:00h Sessió 8. Entorn d'aprenentatge: l'ús d'audiovisuals (II). Jordi Davó Moltó, tècnic, professor associat del Dept. Filologia Catalana de la UA\nCada sessió té una durada de 2 hores i 30 minuts.\nA més, l'alumnat farà deu hores de treball en línia\nLa matrícula per a alumnes que ja estiguen preinscrits en una altra edició d'aquest curs en el 2018-19, es realitzarà a través d'aquest formulari i rebran per correu electrònic el justificant de pagament.\nSi el nombre d'alumnes matriculats en el curs no supera el mínim establert, la Universitat d'Alacant pot resoldre'n la no celebració


Illa: “Em presentaré a la investidura per passar pàgina i obrir un temps nou” - Socialistes | Partit dels Socialistes de Catalunya\n“El resultat de les eleccions aposta per una legislatura de diàleg i retrobament a Catalunya”\nEl candidat del PSC a la Presidència de la Generalitat, Salvador Illa, ha explicat aquest dilluns que l’Executiva del partit, reunida en format semipresencial, “ha fet una valoració molt positiva del resultat de les eleccions, que aposta per una legislatura de diàleg i retrobament a Catalunya, sense retrets ni revenges”.\n“El PSC ha guanyat, amb creixement a les quatre demarcacions, i em presentaré a la investidura, per coherència i convicció” ha afirmat Illa, que ha revelat que “aquesta tarda em posaré en contacte amb tots els líders polítics, excepte VOX, per explicar-los la meva voluntat de presentar-me a la investidura”.\nEn aquest context, el dirigent socialista ha manifestat que “el PSC torna a ser el centre de gravetat de la política a Catalunya”. I ha insistit: “Hem guanyat les eleccions i em correspon presentar la candidatura i formar un govern. Volem passar pàgina i obrir un temps nou. Presentaré candidatura per formar nou govern que doni resposta als problemes dels catalans i les catalanes”. “Catalunya es mereix sortir del carreró sense sortida”, ha conclòs.


de Josep Segura\t el 18 juny 2019\nEl concessionari de Seat a Andorra, Europ-Auto, SA va presentar divendres passat la nova marca de la matriu, que sota la denominació Cupra, eleva la categoria dels seus models Ateca i León, en les seves diferents versions, amb molta més potència (300 CV), disseny més aerodinàmic, els últims avenços en tecnologia, com ara el control intel·ligent; sistemes de seguretat d’avantguarda; un motor d’alt rendiment; colors exquisits i detalls decoratius que no passaran desapercebuts per a aquells que no es conformen amb qualsevol cosa.\nEls clients i amics que van voler assistir a la presentació, entre els quals cal destacar el director general de Seat Espanya, Mikel Palomera; la 13 vegades campiona del món de trial i 5 d’enduro, Laia Sanz i la pilot andorrana, Amàlia Vinyes, entre altres; van quedar gratament sorpresos en poder ser testimonis, de primera mà, d’aquests monstres de l’asfalt, que combinen esportivitat i elegància, potència i seguretat, un comportament que frega la perfecció, i els acabaments més impactants del mercat, com ara les pintures mate i metal·litzades, sigui en la versió berlina o familiar.\nEl model estrella presentat en aquesta ocasió va ser el CUPRA Ateca, un cotxe que destaca per la seva estètica esportiva, la seva tecnologia, seguretat i potència. Però, a banda del Ateca, el nombrós públic present també va poder gaudir d’altres models com ara, el Seat León Cupra R o el Seat Tarraco, autèntiques joies de l’asfalt.\nLa presentació va ser molt amena i va comptar amb l’actuació d’un grup de dansa, música i còctels, a càrrec del Bar cocteleria 4iTres. També es va poder admirar el Seat León de competició, amb el qual l’Amàlia Vinyes està competint aquesta temporada. Tot un luxe pels amants del motor, però si no vàreu poder assistir, a Europ-Auto, SA us mostraran amb tot luxe de detalls aquestes joies, que ja podeu adquirir per a gaudir d’un estiu al màxim d’adrenalina.\nAmàlia VinyesandorraAtecacotxesCupraEurop-AutoLaia SanzmotorSeatvehicles\nEspecial Decoració: pintures


Relat "El moai estressat"\nInici > detall del relat: El moai estressat\nHi havia una vegada un poble envoltat de volcans on cada any s’ homenatjava a un dels seus fills il·lustres dedicant-los un carrer o una plaça.\nAquell any l’escollit fou un home que havia viatjat per tot el món i que durant els seus últims anys de vida havia lluitat per la independència de la illa de Pasqua.\nAixí doncs aquell insigne viatger va donar nom a la rotonda de l’entrada del poble. I per fer aquell homenatge encara més sentit, es va encarregar a un escultor local un moai.\nCom n’estaven d’orgullosos els ciutadans d’aquella figura embarretada que els mirava amb ulls de corall des del bell mig de l’illa central!\nTot va canviar, però, quan un rapanui va arribar al poble per participar en un congrés de vulcanologia. L’home va quedar esgarrifat en veure com aquella representació dels seus avantpassats difunts “vivia” envoltada de fum, soroll i cotxes.\n-\tAquest moai està molt estressat. Cal canviar-lo de lloc immediatament!\nDavant d’aquelles paraules, el batlle i els regidors de la ciutat, es varen reunir de manera extraordinària. Després d’un intens i esgotador debat varen decidir que el que deia el rapanui eren bajanades, i que de cap manera canviarien l’estàtua de lloc.\nAleshores, un reguitzell de fenòmens inexplicables van començar a tenir lloc: els llums que il·luminaven l’escultura pampalluguejaven sense parar; la gespa sobre la qual reposava el moai creixia cada nit mig metre; els eixugavidres dels cotxes es posaven en marxa quan els vehicles voltaven per la rotonda; dels ulls del moai queien llàgrimes vermelles...\nEn veure tots aquells prodigis, al batlle no li va quedar més remei que tornar a reunir de forma extraordinària els seus regidors. I després d’un altre intens i esgotador debat, varen decidir que portarien el moai al parc, on en lloc de fum, hi hauria aire net; en lloc de soroll, silenci; i en lloc de cotxes, arbres.\nI així fou com el poble va recuperar la seva tranquil·litat i el moai va retrobar per fi la pau que li havien manllevat.


PUV Coneixements bàsics de màrqueting\nAlejandro Mollà Descals, coord.\nCol·lecció: Educació. Sèrie Materials, 44\nEn una economia com l'actual, on les empreses lluiten en competència en mercats cada vegada més exigents, el màrqueting constitueix un instrument bàsic de gestió per a l'optimització dels processos d'intercanvi entre les organitzacions i els consumidors. Aquest manual està dirigit a tots aquells que per primera vegada s'acosten al camp del màrqueting a fi de conèixer els seus conceptes i mecanismes. I més concretament, als estudiants que cursen mòduls relatius als continguts bàsics d'aquesta disciplina.


Carnet AM a Sant Martí de Llémena - FOR VIA, Formació Viària\nCarnet AM a Sant Martí de Llémena\nDescobreix que facil és treure't el Carnet AM a Sant Martí de Llémena amb FOR VIA autoescoles. Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet AM a Sant Martí de Llémena\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet AM a Sant Martí de Llémena? FOR VIA Formació Viària és la teva autoescola de confiança.


Jazz de primer nivell al 25è Festival de Jazz de Granollers | Setdies.cat\nJazz de primer nivell al 25è Festival de Jazz de Granollers\nCinc dels 10 concerts del festival, que se celebrarà del 6 de febrer al 7 de març a Granollers, seran estrenes.\nTags: Granollers, Jazz\nDimarts es va presentar en roda de premsa al Casino Club de Ritme la 25a edició del Festival de Jazz de Granollers, organitzat per l’associació JazzGranollers i el Casino Club de Ritme, amb el suport de l’Ajuntament de Granollers, el Teatre Auditori de Granollers, la Generalitat i la Diputació.\nEl festival se celebrarà del 6 de febrer al 7 de març amb un programa de qualitat que segueix donant veu als músics emergents de la ciutat ‐el 50% dels músics estan vinculats directament amb Granollers‐ i portant a la ciutat grans figures jazzístiques del moment. Set de les 10 actuacions que formen el programa tindran lloc al Casino Club de Ritme, la resta es faran al Teatre Auditori de Granollers i als restaurants El Mirallet i Anònims, col∙laboradors habituals del festival.\nHan assistit a la roda de premsa, Lluís Sitjes, president de JazzGranollers; Joan Santmartí, vicepresident de JazzGranollers; Joan Marquès, tresorer del Casino Club de Ritme; Alba Barnusell, regidora de Cultura de Granollers i Josep Mayoral, alcalde de Granollers, a més de Martí Ventura, Joan Vidal i Víctor Bocanegra, músics que tocaran enguany al festival.\n“Enguany, el Festival es vesteix de gala per commemorar el seu 25è aniversari amb una programació de luxe i carregada d’estrenes”, així ha començat Lluís Sitjes la presentació del festival. I és que Granollers viurà aquest proper mes el primer i únic concert a Catalunya de la prestigiosa banda americana The Claudia Quintet i l’estrena del nou projecte de JazzGranollers Ensemble amb la col∙laboració del reconegut cantant i compositor Víctor Bocanegra. “Per un compositor com jo ser acompanyat per una orquestra de cambra com l’Ensemble és un regal. És un goig poder participar en aquest projecte”, ha confessat Bocanegra.\nDestaca també del programa l’estrena de En sintonia, amb les músiques de les sèries de televisió més conegudes, de la mà de la Big Band de Granollers. Músiques que ens transportaran a l’imaginari visual personal de cadascú i que ens faran reviure moments i emocions passades davant el televisor.\nEl president de JazzGranollers ha remarcat també l’estrena de l’Esmuc Jazz Project, una iniciativa dels compositors Francesc Capella, Joan Díaz, Joan Monne, Joan Sanmartí i Lluís Vidal, que enguany ens oferiran un concert en homenatge a Keith Jarret, prodigiós pianista i compositor nordamericà.\n“JazzGranollers col∙labora, a més, per primera vegada amb l’Orquestra de Cambra de Granollers en un concert al Teatre Auditori amb el compositor granollerí, Joan Vidal”, ha explicat Sitjes. Un concert basat en un repertori per a orquestra i sextet de jazz únic.\nUn any més, el festival compta amb les ja tradicionals Joan Bretcha Guitar Series, aquesta vegada protagonitzades pel mestre de la guitarra, Jordi Bonell. Un viatge introspectiu a través de composicions de caire íntim, que van des de temes d’autor fins a la música contemporània, passant pel flamenc, el jazz o la música popular.\nD’altra banda i seguint amb la idea d’obrir‐se a nous espais de la ciutat, els restaurants Anònims i el Mirallet se sumen a la celebració amb els esperats sopars‐concerts de la mà de Àrid i Ángel Vegas Trio (gratuïts). “Un altre dels plats forts serà la visita del pianista nordamericà, Michael Kanan, que vindrà acompanyat de DeeJay Foster i Marc Miralta”, ha explicat Sitjes. Una ocasió única per escoltar un concert ple dels estàndards de jazz de tota la vida amb el toc de saviesa del Michael, l’autenticitat d’en DeeJay i la creativitat d’en Marc.\nPer concloure el festival, es presentaran els concerts de l’Emsembla Jazz Orchestra i el Combo Monday 8pm, en la línia de seguir apostant pels joves talents de la ciutat i fruit de la col∙laboració amb el Conservatori de Música Josep Maria Ruera de Granollers. “Per als alumnes, aquest concert és una oportunitat per trepitjar escenari i mostrar la feina feta”, ha dit Sitjes. Joan Sanmartí, per la seva part, ha senyalat que el “festival aglutina, a més, diferents generacions de músics” i Joan Marqués, ha fet referència a la relació entre el festival i el Casino: “Fa 15 anys que el Casino col∙labora amb JazzGranollers per fer possible aquest festival anual. Estem contents de seguir fent coses a Granollers i per la gent de Granollers”.\nUn cop presentats els concerts d’enguany, la regidora Barnusell ha felicitat a la JazzGranollers per aquests 25 anys: “Portem 8 anys treballant plegats. Us felicito per la feina feta i per la proposta que presenteu avui. Poques ciutats poden tenir una cartellera com aquesta, amb jazz de primer nivell, en uns anys en què aguantar és complicat i fer un pas endavant i superar‐se, encara ho és més”. L’alcalde, Josep Mayoral, ha tancat l’acte seguidamente remarcant que “el festival de jazz ha estat el motor d’una història que es va forjar a Granollers ara fa 25 anys i que avui està plenament consolidada a la ciutat”. I és que, tal com ha dit l’alcalde, el festival ha fet créixer grans músics de la ciutat, ha donat presència a gent jove i ha assumit riscos, any rere any, amb programacions innovadores i plenes de sorpreses.


Otaiko Hills Fukui Japó - Ofertes d'hotels amb els MILLORS DESCOMPTES EN LÍNIA\nDescompte a Otaiko Hills\nVeure tots els 70 allotjaments a Fukui.\n37-19-1, Shimogawara, Echizen-cho, Nyu-gun, Echizen, Fukui, Japó, 916-0223 - Veure al mapa\nTé alguna pregunta per a Otaiko Hills?\nMés informació sobre Otaiko Hills\nPer als viatgers què vulguin captar les imatges i els sons de Fukui, Otaiko Hills és l'el·lecció perfecta. A només del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Otaiko Hills és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix bugaderia, instal.lacions de barbacoa, màquina venedora.\nA més, totes les habitacions ofereixen una gran varietat de comoditats com ara te inclòs, tovalloles, aire condicionat, calefacció, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Otaiko Hills la base perfecta per a gaudir de la seva estada a Fukui.


Continuen els treballs de reparació i millora de camins rurals al terme municipal de Muro - Actualitat de l´Alt Vinalopó, el Vinalopó Mitjà, l´Alcoià, El Comtat i l´Alacantí\nPer Rubén noviembre 24, 2021 039\nDes del passat mes d’octubre estan duent-se a terme els treballs de reparació i millora de camins rurals al terme municipal de Muro.\nPer a dur a terme aquests treballs ens vam posar en contacte amb l’empresa TRAGSA a través de Conselleria per facilitar-los tota la informació dels camins més afectats per les pluges del temporal Gloria de 2020. Els camins en què s’està actuant són:\n– Camí del Ventorrillo\n– Costera Valero\n– Camí del Mas d’Alfafar\n– Camí del Calvari\n– Treballs de neteja forestal en la cuneta de l’antiga Ctra. Port d’Albaida (per confirmar)\nDes de l’Ajuntament de Muro posem en coneixement la negativa d’un propietari de la via de Turballos a poder reparar el pas del barranc que ja fa més d’un any que està tancat als pas. Això ha ocasionat un replanteig dels treballs a executar.\n– Seran executades per la mercantil GRUPO TRAGSA , S. A.\n– El cost total de la intervenció serà de 250.000 €\n– Aquests TREBALLS consistiran en:\n– Reparació de camins i voreres.\n– Reparació d’infraestructures hidràuliques.\n– Paisatgisme en l’entorn.\n– Desitgem que amb aquests treballs es millore l’accessibilitat a la pedania de Turballos.\n– Aquests treballs tenen tots els permisos tant de Confederació Hidrogràfica del Xúquer com de la Conselleria d’Agricultura, Desenvolupament Rural, Emergència Climàtica I Transició Ecològica com de l’Ajuntament de Muro.\n– Sentim les molèsties que poden ocasionar aquestes obres als veïns de la pedania de Turballos, que tot redunde en una millora d’accessibilitat.\n– El termini de l’execució de les obres serà abans de gener\nInformació de l’Ajuntament de Muro\nJa pots realitzar l’enquesta de la Setmana de la Mobilitat Signen l’ocupació parcial del nou CEIP El Bracal Coneixem l’actualitat política de Muro amb el seu alcalde, Gabriel Tomás Tallers gratuïts sobre manteniment de bicicletes i voluntariat amb la Mancomunitat de l’Alcoià i el Comtat Muro celebrarà el Mig Any fester Les Regidories de Joventut i Esports han creat un nou espai lúdic per a la joventut en el recinte del Poliesportiu amb la instal·lació d’un Punt Jove L’Ajuntament de Muro renova la zona de jocs infantils del parc de Fontanelletes\nToni Piñero y Roberto Navajas realizan el taller de belenismo, donde cada año...


Santa Margarida i els Monjos aprova el nou Pla Local de Joventut | RTVVilafranca\nSanta Margarida i els Monjos aprova el nou Pla Local de Joventut\nEl plenari de l’Ajuntament dels Monjos ha aprovat aquesta setmana el nou pla de joventut del municipi. Hereu de l’anterior pla, ha estat redactat per l’equip tècnic del Servei de Joventut.\nHa de servir per ajudar a conèixer allò sobre el què es vol intervenir, decidir les necessitats més prioritàries i desenvolupar les actuacions que donaran resposta a les necessitats de les persones joves.\nEl document estableix el treball de quatre eixos prioritaris en matèria de joventut que s’han de desenvolupar en els propers quatre anys: la millora de la transició de l’escola al treball; la integració de les persones joves a través de l’ocupabilitat; la participació juvenil com a forma de cohesió social i la promoció d’hàbits saludables en les persones joves.\nEl Pla Local de Joventut va ser aprovat amb els vots a favor de tots els grups municipals i l’abstenció d’ERC.\nA la sessió plenària es van aprovar també les bases per la socialització i reutilització de llibres escolars pel proper curs, amb els vots a favor del PSC i CIU i l’abstenció d’ERC i PA-CUP.\nPel que fa a les propostes de resolució, el grup d’ERC va presentar–ne tres, que finalment no van ser aprovades. En l’apartat de mocions el ple va aprovar per unanimitat una moció del PSC per a la creació d’una llei d’aprofitament alimentari, i quatre d’ERC per a la promoció i consum d’energies netes i la consolidació de la sobirania energètica local; pel suport institucional al Dia de l’Associacionisme Cultural; per a la defensa de la sobirania del Parlament de Catalunya contra els atacs a les lleis catalanes i per a l’adopció de l’Ajuntament del salari mínim de 1.000 euros.\nUna altra de les mocions d’ERC, que feia referència al procediment de regularització cadastral, va ser aprovada amb un text alternatiu del PSC, que va presentar un vot particular per esmenar alguns dels punts del redactat. El nou text proposat va ser aprovat amb els vots a favor de tots els grups municipals, excepte el d’ERC.\nFinalment, des del grup de PA-CUP es va presentar una moció en suport de la sobirania del Parlament de Catalunya en matèria d’habitatge i pobresa energètica, que va ser aprovada per unanimitat, i una altra per estudiar d’incloure una taxa pels caixers automàtics. Aquesta darrera proposta va ser aprovada per tots els grups, excepte el vot contrari de CIU.


Com es pot beneficiar de PC Spy programari lliure\nHi ha diverses raons per què un necessita per utilitzar programari espia, però el problema real és on trobar un fiable. Programari espia de PC lliure és fàcilment disponible a internet i les opcions són també molt. No obstant això, Quan es tracta de triar el millor programari espia gratis, les coses no sempre són així de simple. De fet, molts llocs web que afirma oferir programari lliure espia per al seu PC pot posar a risc d'exposició al programari delictiu i altres qüestions similars. Per tant, és important escollir un nom que és de confiança no només però també certificat pels seus serveis.\nEl programari de Micro Keylogger disponible de forma gratuïta a http://www.microkeylogger.com és un tal programa nom que es pot confiar sense una preocupació en el món. El programari certificat i verificada garanteix segur espiar el seu sistema a través de trets de primera classe i instal·lacions. Les característiques d'aquest programari espia de PC lliure inclouen tot el que hauria de mantenir fitxa sobre totes les activitats en els seus ordinadors. Aquest programari espia gratis per a PC permet un seguiment de cada cop de teclat, contrasenya i aplicació utilitzada en el seu sistema. A part d'aquest, el programari pren captures de pantalla a intervals fixos que es poden determinar. Manté els registres de tots els llocs web visitats, Descarregava arxius així com aplicacions que van ser utilitzats en el sistema. Aquests registres són enviat en secret a l'id de correu electrònic d'usuari o espai FTP.\nMicrokeylogger pot ser utilitzat per a diversos sistemes operatius de Windows com Windows 7, Perspectiva com XP per tant el 64 bits i 32 bits. Amb això lliure Programari espia de la PC, vostè pot descarregar l'arxiu molt fàcilment en uns quants passos. L'arxiu relativament petit baixades molt ràpidament i ofereix capacitats de espia remots en mode sigil. Aquesta descàrrega de programari lliure espia permet als usuaris avaluar primer l'eficàcia del programari abans d'anar de fet per a la versió pagada. Aquesta versió bàsica del software redueix molt problema ja que es redueix el perifèrics trets mantenint intactes les essencials que. Aquestes característiques es poden personalitzar i utilitzat per a fins a cinc dies. Pel que fa a preu i qualitat, no molts altres programes de programari s'acosten a que s'ofereix amb Micro Keylogger.\nL'ús d'aquest programari espia de PC lliure queda totalment fins a vostè segons les seves necessitats. L'ús més comú d'aquests programes és estar al corrent en els equips d'oficina ja que s'omplen amb dades sensibles. De la mateixa manera, activitat de l'empleat també poden ser rastrejats utilitzant aquests programes pel que és molt més fàcil investigar l'activitat de l'empleat sense haver de passar molt de temps sobre igual.\nUn programari lliure espia també té un munt d'aplicacions per a ús domèstic. Començar amb, el programari espia és una gran manera de fer un seguiment de l'activitat en línia dels seus fills. Amb tota la informació disponible a internet, vostè pot estar segur que molts d'ells no és només inútil sinó també perjudicial per al progrés dels seus fills. Programari espia de PC lliure es pot utilitzar per evitar tots aquests problemes i riscos als seus nens sense haver d'espiar-los i envaeixen el seu espai. De la mateixa manera, Aquests programes de programari també es pot utilitzar per fer un seguiment de l'activitat familiar en ordinadors per mantenir les coses de la clara.\nCom utilitzar aquest programari és totalment a vostè, però vostè pot estar segur que amb el Micro Keylogger lliure descarregar des de http://www.microkeylogger.com, tot això es pot aconseguir amb relativa facilitat.\nEtiquetes: programari espia, espia de programari lliure, Programari espia gratis, descàrrega de programari lliure espia, programari espia gratis per a PC